phls etc. doen te wetene allen jegenwoirdige ende
toecommenden dat wy ontfanghen hebben die
oitmoedige supplicatie van henryck van gelre
geboren tot herentals inhoudende hoe dat hy
suppliant altyts heeft geweest van goeden levene
neerstelyck zijn broot gewonnen ende gestaen tot
goeden naeme ende fame is nochtans geschiet opten
xxxien dach van meerte lestleden dat hij suppliant
heeft gesocht te spreken eenen peeteren tsyen
inwoonder onser voirscreven stadt ende want hem
wordde geseit dat die voirscreven peeter was ten
huyse van jan versluysen zoe is hy suppliant
aldaer ontrent vijff uren inden avont gegaen
ende alzoe de voirscreven peeter aldaer sat en dranck
heeft hy den suppliant by hem gehouden aldaer
hy suppliant verdronck eenen stuiver sonder
meer ende bynnen middelen tyde zekerlyck twee
anderen te weten jaspar vanden eynde ende bastiaen
wuyts zyn inde strate daer de voirscreven jan versluysen
woonde twistich ende strytbarich gewordden tegen
eenen hendyck nuyens om dwelck te beletten
hebben die gebueren den voirscreven jaspar ende bastiaen
ten huyse van eenen joris maesmans in huys
ende den voirscreven henrycken nuyens dat buyte gesloten
dair vuyt men hun niet en heeft willen laten gaen
nyetemin syn ten lesten heymelyck dair vuyt geraeckt
ende hebben als furieuse grooten thier gemaeck
willen andere lieden overlast doen die selve moesten
ontloopen ende want hy suppliant by zyn buer
werdde gehaelt om t’huys te commenen soe liet hy
zynen buer ten huyse des voirscreven jans versluysen
over zyn geloick ende is alsoe ontrent negen uren
inde avont naer huys gegaen sonder yemant te miesdoene
oft te missegge aldaer nochtans onderwegen zyn
hem overgecomen de voirscreven jaspar ende bastiaen ende
heeft die selve jaspar nae hem suppliant met een
rappiere gesteken ende bestiaen met een steen geworpen
zoe dat hy suppliant beducht by hum overvallen ende
van zyn lyve gevelt te wordden gelyc hy eertyds
eens by avondt tzyn onscult totter doot toe hadde
gequetst geweest ende alsoe vreesen dat hem van
gelycke soude gescien heeft totten voirscreven persoon
geroepen laet my gaen ende siende dat hy
niet voer by en mochte seyde anderwerf in effect
laet my gaen oft sal u oft my berouwen maer
en hebben hem niet verlaten soe dat hy suppliant
vuyt perplexiteyt ende om die doot tontgaene heeft
met zyn opsteker naeden voirscreven bastiaen wuyts
incomede gesteken en tweemael geraeck soe dat
hy daeraf naderhant is gestorven tot grooten leetwesen
desselfs suppliants ende hoewel tselve is by den
suppliant gelyck voirscreven is alleene gedaen om selve
vande lyve met gewelt te woidden$ gelyc oick
die voirscreven bastiaen wuyts bekennende zyn ongelyck
heeft tot diverse stonden ende in iegenwoirdigeyt van diverse
persoonen in zyn ziecbedde hem suppliant vergeven al
des hy suppliant hem hadde gedaen bekennende dat het
zyn scult was dat oick de suppliant partye geinter
geinteresseerde heeft gecontenteert nochtans
vreesende rigeur van iustitien ende soude in onsen
landen met vigeurlyck derven hanteren ende converseren
maer in vremde landen moeten dolen ende in grooter
miserie leven ten waer dat hem suppliant wordden
verleent onse gratie ende genaede zoe hy seght ons
om deselve oitmoedelyck bidden waeromme zoe eest
dat wy de sake voirscreven overgemercte geneycht wesende
ter beden des voirscreven suppliants ende willende den
selven in dit stuck gratie ende genaede prefereren voer
riguer van rechte hebben hem inden gevallen
als boven cuytgescolden vergeven ende geremitteert
scelden quit en vergeven ende remitteren vuyt
zunderlynger gratien by dese onsen brieven tfeyt ende ongeval
voer verhaelt mitsgaders alle offensie ende breucke
corporelle ende criminelle daerinne hy hem overmits
ende vuyt saken van tgheen des voirscreven is tegens ons
onse hoocheyt ende iustitie eenichsyns mach
hebbe ontgaen ende misdragen ende hebben hem
dien aengaende vederstelt ende gerestitueert stellen
veder ende restitueren tot zynen goeden naeme ende
fame in onsen voirscreven landen van brabant ende allen
anderen onsen landen en heerlicheyden tot zynen
onverbeurde goede indien hy ieenighe onder ons
heeft gelyck ende in alder allen maniere zoe hy was
voerde toecompste vanden voirsreven feite ende ongeval
imponeren hierop een eeuwich geswych onsen
procureur general in brabant ende allen anderen onsen
iustititien ende officieren wie sy zyn satisfactie
ende beternisse ierst ende voeral gedaen der partye
geinteresseerde indien die noch niet gedaen en zyn
ende eenige dair toe staet ommelyck alleenlyck behoudelyck
dat die voirscreven suppliant gehouden sal syn het voirscreven van
ons te betelen onnelyck naer gelegentheyt vande
saecken ende faculteyt van zyne goede met oick te
betaelen die redelyck costen van iustitien hieromme
alreede gedaen ende te doen allet ter taxatien
ende moderatien van onsen lieven ende getrouwe die cancellier ende luyden
van onsen raide in brabant die wy daertoe
gecommitteert hebben ende commmitteren by desen ende
den welke wy ontbieden ende bevelen dat
voer hem geroepen te zyn zy procederen wel ende duegdelyck ter
verificatien ende interventien van desen ende totter taxatien
ende moderatien vanden voirscreven amende ende costen van
iustitien alzoe zy sullen vinden behoiren welck
interveneniet de voirscreven suppliant gehouden sal zyn te
versuecken ende hem in persoone te presenteren in onsen
voirscreven raide binnen zess maende naestcomende opte
pene van te verbeuren deffect van desen ende
dat gedaen ende de voirscreven amende civile ende costen van
iustitien getaxeert ende betaelt zynde in handen vande
geenen dien dat behoiren sal zi onsen voirscreven
procureur generael ende alle andere rechter en iusticien
officieren ende ondersaten iegenwoirdige ende toecomende
dien dat aengaen sal moegen hueren stedehauderen
ende eenige van hun besunderlyck zoe hem toe
behoiren zal doen laten ende gedoogen den
voirscreven suppliant van deser onser iegenwoirdiger
gratien en remissien ende van allen inhauden
van des einder vuegen ende mannieren voere
verhaelt rustelyck vreedelyck volcomelyc
ende tenelyck genieten ende gebruickende
sonder hem te doene oft te laeten gescieden
nu noch in toecomende tyden eenich hinder letsel
ofte moenisse aen lyve noch aen goeden ter contrarien
maer indien zyn lyf ofte enige van zyn
onverbeurden goeden daeromme gena$ge gearresteert
becommert oft beleth vaeren dat zy die zetten ende
stellen oft doen zetten ende stellen terstont ende zonder
vertreck tot geheelder ende volcomender delivrantie
want ons alzoe gelieft ende ten einde dat
dit vast ende gestadich blive tot eewigen daghen
zoe hebben wy onsen zegel hier aen gehangen
behoudelyck in andere dinge onse
rechteren ende eenige anderen dessyns in allen
gegeven in onser stadt van brusselle inde
maent van iunio int jaer ons heeren duysent
vyfhondert en negenenvyftich van onsen rycke
van spangien ende sicillien t iii° ende van napels
t vi° op die pleicke stont gescreven byden
coninck in zyne rade ende geteikent facuwez
visa etc.